ตร.จับมือปปง. เล็งยึดทรัพย์ พนันออนไลน์
 16เน็ตไอดอล เจอหมายเรียก,บ่อนพนันออนไลน์หนาว ปปง. ขยับจับมือตำรวจ และ 36 สถาบันการเงิน ตรวจสอบเส้นทางการเงินจับหมดทั้งเจ้ามือและนักเล่น แถมจะโดนข้อหาฟอกเงินตามความผิดมูลฐานด้วย เฉลิมเกียรติ ระบุ อยู่ระหว่างรวบรวมหลักฐานเอาผิด 100 เว็บไซต์ที่จดทะเบียนในประเทศ หมายเรียกพริตตี้และเน็ตไอดอล 16 คนที่ชักชวนให้แทงพนันบอลออนไลน์รับทราบข้อหาเช้าวันที่ 20 มิ.ย.ที่ สน.พญาไท แต่ เอมี่ เอมิลี่ 1 ในผู้ต้องหาดอดเข้ามอบตัวก่อนวันนัด ตำรวจส่งศาลแขวงฟ้องทันที ตัดสินจำคุก 1 เดือน ปรับ 1,000 บาท โทษจำคุกให้รอลงอาญา,หลังจากมหกรรมฟุตบอลโลก 2018 เปิดฉากได้ไม่กี่วัน กลุ่มนักเล่นยังทุ่มแทงพนันฟุตบอลกันอย่างคึกคัก ขณะที่ตำรวจยังเร่งปราบปรามและออกมาแถลงผลงานอย่างต่อเนื่อง ความคืบหน้าสำนักงานตำรวจแห่งชาติ (ตร.) เมื่อเวลา 12.00 น. วันที่ 18 มิ.ย. พล.ต.อ.เฉลิมเกียรติ ศรีวรขาน รอง ผบ.ตร. กล่าวว่า แนวโน้มการลักลอบกระทำผิดคาดว่าจะมีมากกว่าการแข่งขันฟุตบอลโลกเมื่อ 4 ปีก่อน โดยเฉพาะการแทงพนันฟุตบอลคู่สำคัญที่ทีมใหญ่เจอกัน มีแนวโน้มยอดการแทงพนันสูง ส่วนการเฝ้าระวังและสั่งปิดเว็บไซต์รับแทงพนันฟุตบอลออนไลน์ หากพบการกระทำผิดและมีหลักฐานชัด ตำรวจจะประสาน กสทช.สั่งปิดเว็บไซต์ทันที หากเว็บไซต์นั้นจดทะเบียนในต่างประเทศ จะประสานปิดกั้นไม่ให้สามารถเข้า ถึงได้ มีอยู่ประมาณ 100 เว็บไซต์ ที่พบการจดทะเบียนในประเทศ อยู่ระหว่างรวบรวมหลักฐานเอาผิดทางกฎหมาย วันที่ 20 มิ.ย. พนักงานสอบสวนนัดหมาย 16 เน็ตไอดอล ที่มีพฤติกรรมชักชวนให้เล่นพนันฟุตบอลออนไลน์มาให้ปากคำกับพนักงานสอบสวนที่ สน.พญาไท,ที่สำนักงานป้องกันและปราบปรามการฟอกเงิน (ปปง.) พล.ต.ต.รมย์สิทธิ์ วีริยาสรร รองเลขาธิการฯ รักษาราชการแทนเลขาธิการ ปปง. พร้อมด้วย พล.ต.อ.ธนิตศักดิ์ ธีระสวัสดิ์ ที่ปรึกษาพิเศษสำนักงานตำรวจแห่งชาติ (ตร.) พล.ต.ต.สุรเชษฐ์ หักพาล รอง ผบช.ทท. ร่วมประชุมกำหนดมาตรการปฏิบัติเพื่อป้องกันปราบปรามการพนันออนไลน์ โดยเฉพาะช่วงการแข่งขันฟุตบอลโลก 2018 ตามนโยบายรัฐบาล พล.ต.ต.รมย์สิทธิ์กล่าวว่า เมื่อวันที่ 13 มิ.ย. เชิญหน่วยงานที่เกี่ยวข้องมาร่วม ประชุมกำหนดมาตรการปฏิบัติ ได้แก่ สำนักงานตำรวจแห่งชาติ (ตร.) สถาบันการเงินทั้ง 36 แห่ง รวมทั้ง TELCO (ผู้ให้บริการเครือข่ายโทรศัพท์และ e-money) เพื่อขับเคลื่อนการปฏิบัติร่วมกัน และวันนี้ (18 มิ.ย.) เชิญระดับผู้ปฏิบัติ 3 หน่วยงาน มาประชุมเชิงปฏิบัติการ เพื่อสร้างความเข้าใจและความชัดเจน กำหนดมาตรการปฏิบัติร่วมกัน ดังนี้ 1.ศูนย์ปฏิบัติการสำนักงาน ปปง.จะดำเนินการสืบสวนทางไซเบอร์บนเครือข่ายอินเตอร์เน็ตเกี่ยวกับ การลักลอบการพนันออนไลน์ทุกมิติ (ในรูปแบบสายตรวจ Cyber และการรวบรวมพยานหลักฐานทางคดี) ประสานการปฏิบัติกับ ตร.อย่างใกล้ชิด,2.เมื่อดำเนินคดีกับผู้กระทำความผิดพนันออนไลน์ ตร.จะประสานข้อมูลมายัง ปปง. เพื่อใช้มาตรการยึดอายัดทรัพย์สินที่เกี่ยวข้องกับการกระทำความผิดกับผู้ลักลอบเล่นพนัน ผู้เป็นเจ้าของบัญชี เจ้าของเว็บไซต์ ผู้จัดให้เล่นการพนันและผู้รับประโยชน์แท้จริงครบวงจร 3.สำหรับสถาบันการเงิน 36 แห่ง และ TELCO จะมีมาตรการเฝ้าระวังบัญชีต้องสงสัยที่เกี่ยวข้องกับการพนันออนไลน์ ตรวจพบบัญชีต้องสงสัยจะรายงานไปยังศูนย์ป้องกันและปราบปรามการพนันออนไลน์สำนักงาน ปปง.เพื่อการสืบสวนขยายผลทันที นอกจากพนันออนไลน์แล้วยังมีแนวทางยกระดับการปฏิบัติและขยายขอบเขตการดำเนินการร่วมกันให้ครอบคลุมทั้ง 26 มูลฐานความผิด แต่ละหน่วยงานจะกำหนด POC (Person of contact) เพื่อให้การบูรณาการและการขับเคลื่อนเป็นไปด้วยความรวดเร็วมีประสิทธิภาพเท่าทันเหตุการณ์ ขอฝากเตือนพี่น้องประชาชน รวมถึงนิสิตนักศึกษาและผู้ปกครองให้ช่วยเตือนบุตรหลาน ไม่ให้เข้าไปยุ่งเกี่ยวกับการพนันออนไลน์ นอกจากจะต้องถูกดำเนินคดีอาญาแล้ว อาจถูกยึดอายัดทรัพย์อย่างจริงจัง หากพี่น้องประชาชนพบเห็นบุคคลใดที่มีพฤติการณ์เกี่ยวกับการพนันออนไลน์สามารถแจ้งเบาะแสมาที่สายด่วน ปปง. 1710 หรือเว็บไซต์สำนักงาน ปปง. ,www.amlo.go.th,ล่าสุดมีรายงานกรณีพนักงานสอบสวน สน.พญาไท ออกหมายเรียกพริตตี้หรือเน็ตไอดอลที่โพสต์ข้อความและไลฟ์สดเชิญชวนให้เล่นพนันฟุตบอลมารับทราบข้อกล่าวหา ตามความผิด พ.ร.บ.การพนันมาตรา 12 ในวันที่ 20 มิ.ย. เวลา 10.30 น. ลอตแรกจำนวน 16 คน ปรากฏว่า น.ส.ธนันชนก หล้าธิ หรือเอมี่ เอมิลี่ 1 ใน 16 พริตตี้ที่ถูกออกหมายเรียก เดินทางเข้าพบพนักงานสอบสวน สน.พญาไท เพื่อรับทราบข้อกล่าวหากรณีโพสต์เชิญชวนบนเฟซบุ๊กเล่นพนันบอล พนักงานสอบสวนนำตัว น.ส.ธนันชนกส่งฟ้องต่อศาลแขวงดุสิต ศาลตัดสินจำคุก 1 เดือน ปรับ 1,000 บาท โทษจำคุกให้รอลงอาญา
บ่อนพนันออนไลน์หนาว ปปง. ขยับจับมือตำรวจ และ 36 สถาบันการเงิน ตรวจสอบเส้นทางการเงินจับหมดทั้งเจ้ามือและนักเล่น แถมจะโดนข้อหาฟอกเงินตามความผิดมูลฐานด้วย
ข่าวหน้า 1,พนันออนไลน์,ฟุตบอลโลก 2018,เฉลิมเกียรติ ศรีวรขาน,สุรเชษฐ์ หักพาล,ข่าวทั่วไป